recursal/SuperWikiNEXT-32B huggingface dataset:
אין תמונה חופשיתאין תמונה חופשית
**אליעזר ערמון** (17 במאי 1922 – 18 בדצמבר 1995) היה איש הפלמ"ח ומפקד ספינות מעפילים לארץ ישראל, ולאחר קום המדינה היה שגריר ועובד משרד החוץ עד מותו. סייע כמפקד ומלווה בהבאתן של שש ספינות מעפילים בין השנים 1945–1947, בהן הפליגו למעלה מ-11 אלף איש.

ביוגרפיה
--------

אליעזר ערמון (ורש) נולד ב-17 במאי 1922 בארד שבטרנסילבניה, כבן למשפחה יהודית-הונגרית מתבוללת. כשהיה כבן 15, עם תחילת לימודיו בגימנסיה היהודית בקלוג', החל להתוודע למוצאו ולאידאולוגיה הציונית. הוא הצטרף לתנועת "הנוער הציוני", נרשם לעלייה בשנת 1938, אך רק בתום שלוש שנים של המתנה במהלכן הוציאה משפחתו סכום כסף גבוה על סרטיפיקט, עלה לארץ ישראל בתחילת שנת 1941, עם אחת הקבוצות האחרונות של עליית הנוער. 

כחודשיים מהגעתו התנדב לפלמ"ח, והשתייך לפלוגה ג' תחת פיקודו של אורי יפה. ב-1943 עבר קורס ימי ובמקביל הוקמה המחלקה הימית אליה הועבר, נודע בכינוי "דני". בינואר 1945 השתתף בקורס החובלים הראשון, שנמשך 8 חודשים. ב-12 בספטמבר 1945 היה מפקד ספינת המעפילים "פייטרו א'" שיצאה מחופי איטליה והגיעה לחוף שפיים כשעליה 168 מעפילים. כמפקד "פייטרו 2" הוביל 175 איש. את אוניית המעפילים "חנה סנש" ליווה כסגן למפקד ישראל חורב ועליה 252 איש. ערמון היה גם מפקדה של האונייה הגדולה "מקס נורדאו" שעגנה בנמל חיפה ב-14 במאי 1946 וכללה 1770 איש. הספינה השישית והאחרונה שהביא הייתה הגדולה מכולן, "עצמאות" (7736 עולים), ועליה גם היו הוריו.

לאחר קום המדינה שירת בחיל הים. בין 1953 ל-1958 היה בשליחות המוסד לעלייה ב' בבלגיה ובהונגריה. מ-1960 ועד 1988 כיהן במגוון תפקידים במשרד החוץ בהם: מזכיר ראשון בשגרירות ישראל בפרו, הממונה על השגרירות בבוליביה, שגריר ישראל בצ'אד, סגן מנהל המחלקה הכלכלית, מנהל מחלקה במשרד, שגריר ישראל באקוודור ובגואטמלה.

אליעזר ערמון היה נשוי לאסתר ערמון, אמנית ומורה, שימשה כמנהלת ואוצרת בית האמנים בירושלים (נפטרה באפריל 2010), ולהם שלושה ילדים.

קישורים חיצוניים
----------------

* אליעזר ערמון, באתר הפל"ים
* ההעפלה לאחר מלה"ע השנייה, 1945–1948, באתר הפלי"ם
* אליעזר ערמון, באתר הפלמ"ח

הערות שוליים
------------

1. ↑  אתר ההנצחה של משרד החוץ
**אס אס דונאו** (SS Donau) הייתה אוניית משא בקירור של נורדויטשר לויד. במהלך מלחמת העולם השנייה הקריגסמרינה השתמש בה כספינת תובלה בין נורווגיה לגרמניה. היא נודעה כ"ספינת העבדים" לאחר שהאס אס והגסטפו העבירו באמצעותה 540 יהודים מנורווגיה לשצ'צ'ין, משם נלקחו ברכבת לאושוויץ. רק תשעה מהיהודים שהיו על סיפון הדונאו שרדו.

היסטוריה
--------

דונאו נבנתה בהמבורג עבור חברת הספנות הגרמנית נורדויטשר לויד מברמן ובנייתה הושלמה ב-1929. משקלה היה 9,035 טון ברוטו והיא נחשבה לגדולה בתקופתה. האונייה הייתה יוצאת דופן בקרב ספינות משא בהיותה מונעת על ידי מנוע קיטור וטורבינת קיטור.

בשנת 1952 חולצו הריסות הספינה.
דונאו גויסה לשירות במלחמה והיא צוידה בכלי נשק נגד מטוסים ובמטעני עומק. היא הוכנסה לשירות לטובת הובלת חיילים מהחזית המזרחית דרך שצ'צ'ין שבפולין ומשם לאוסלו ובחזרה.

מקס מאנוס על סיפון של הדונאו שחולצה מהים ב-1952.
ב-26 בנובמבר 1942 כוחות המשטרה הנורווגיים בהנחיית הגסטפו מסרו 532 אסירים יהודים לאס.אס במזח 1 בנמל אוסלו. הספינה הייתה בפיקודו של אונטר-שטורמפיהרר קלאוס גרוסמן ואוברלויטננט מאניג. גברים ונשים הוכנסו לאזורים נפרדים בספינה, ללא תנאים סניטריים בסיסיים וללא טיפול על ידי החיילים. רק 9 מהאסירים שהועברו שרדו את המסע ואת מחנות ההשמדה.

ב-16 בינואר 1945 רוי נילסן ומקס מאנוס שתלו 10 פצצות מתחת לקו המים לאורך מקטע של 60 מטרים בצד הנמל של הספינה, בזמן שהיא עגנה באוסלו. הכוונה הייתה שהפצצות יתפוצצו בים הפתוח, אך מכיוון שהיציאה בבוקר 17 בינואר 1945 התעכבה, הפצצות התפוצצו לפני שהדונאו הגיעה ליעדה. שבע שנים לאחר מכן חולצו ההריסות האונייה והיא נגררה לברמרהאפן לצורך גריטה.

בתרבות
------

האוניה מופיעה בסרט הנורווגי מ-2008 מקס מאנוס, וכן בסרט הנורווגי מ-2020 נבגדים.

ראו גם
------

* שואת יהודי נורווגיה

קישורים חיצוניים
----------------

ויקישיתוף מדיה וקבצים בנושא **אס אס דונאו** בוויקישיתוף

הערות שוליים
------------

1. ↑  SS Donau (+1945), wrecksite
2. ↑  Postboks 1168 Blindern. "Transporten med D/S Donau - HL-senteret" (בנורווגית). Hlsenteret.no. נבדק ב-2012-07-16.
3. ↑  Av Astrid Hygen Meyer. "Klassekampen : Aldri mer 26. november". Klassekampen.no. נבדק ב-2012-07-16.
4. ↑  האנדרטה לזכר יהודי נורבגיה המגורשים, באתר www.hlsenteret.no
אליעזר מאיו, 1988
**אליעזר מאיו** (1 באוגוסט 1928 - 1 באוקטובר 1988) היה מתעמל, מאמן נבחרת ישראל בהתעמלות, מומחה להתעמלות ראווה, שופט בינלאומי בהתעמלות מכשירים, ממקימי בית ספר למאמנים במכון וינגייט ומחבר ספרי התעמלות.

ביוגרפיה
--------

אליעזר מאיו נולד ברוסה שבבולגריה בשנת 1928. הוא החל את קריירת ההתעמלות שלו ב"מכבי רוסה", ובמקביל החל ללמוד נגינה על סקסופון ומפוחית פה אצל בן עירו יצחק גרציאני, אשר לימים נישא לאחותו דורה והפך לגיסו. כבר בהיותו נער אימן קבוצות ילדים ב"מכבי רוסה", שם פגש לראשונה את רעייתו לעתיד, ג'ני שיפרוט. הוא עלה לישראל בדצמבר 1948, והתגייס לתזמורת צה"ל הראשונה. כשהשתחרר הופיע כנגן סקסופון ואמן מפוחית בתזמורת ג'אז שהקים גרציאני.

מאיו התקבל למחזור השלישי של הקורס למורי התעמלות במכון וינגייט שהתקיים במחנה יונה. עם סיום לימודיו החל לעבוד בבית הספר היסודי "גבעת עלייה" ביפו. ב"גבעת עליה" החל להכין מופעי התעמלות ראווה, תחילה לאירועי בית הספר ובהדרגה לאירועים של אגודות "הפועל" ו"מכבי".

מאיו זכה במדליית כסף באליפות ישראל בשנת 1950 ובמדליית כסף בהתעמלות מכשירים במשחקי המכביה השלישית שהתקיימו באותה שנה.

הוא שימש כמאמן הלאומי של נבחרת ישראל בהתעמלות מכשירים בשנים 1963–1972, שימש כשופט בינלאומי בהתעמלות בשנים 1963–1967, ולאחר מכן שימש כיו"ר הוועדה המקצועית להתעמלות ב"הפועל" ומנהל הקורסים השנתיים למאמני התעמלות. מאיו היה מיוזמי ומקימי בית הספר למאמנים ומדריכים במכון וינגייט ב-1965.

מאיו התמחה במפגני ראווה מרובי משתתפים של התעמלות צורנית. במפגנים אלה באו לביטוי כישרונו המוזיקלי ויכולותיו ככוריאוגרף וכצייר. רבים מהמפגנים לוו במוזיקה חיה של תזמורת צה"ל, בניצוחו של גיסו, יצחק גרציאני. מבין המפגנים הרבים שהכין: מופעי הפתיחה של משחקי המכביה (מהמכביה החמישית ב-1957 ועד המכביה האחת עשרה ב-1981), מפגני התעמלות המוניים באפריקה בהזמנת משרד החוץ (סווזילנד ב-1974 ומלאווי ב-1975), מפגני התעמלות הקשורים לצה"ל (מפגן הנח"ל ב-1957, שני מפגני השריון ב-1972 ו-1974, ומפגן 40 שנות צה"ל, שהיה עבודתו האחרונה ב-1988). כמו כן, מאיו הכין מופעים וניהל את טקסי הסיום במכון וינגייט לאורך כל שנות עבודתו ועוד עשרות מופעים עם נבחרת ישראל בהתעמלות, בצה"ל ובחו"ל.

מאיו פרסם חוברות הדרכה רבות וספרים אשר את כולם אייר בעצמו. ספרו, "התעמלות ספורטיבית", שיצא לאור בשנת 1967, נמכר עד היום במכון וינגייט.

ב-1 באוקטובר 1988, חודשיים לאחר יום הולדתו ה-60, מאיו נפטר בפתאומיות והובא לקבורה בבית העלמין בחולון.

מאיו היה נשוי לג'ני, ואב לשלושה.

הנצחה
-----

אחרי מותו יצא לאור ספרו "התעמלות ראווה" (1990). הספר, שהיה בשלבי סיום, נתרם על ידי משפחתו למכון וינגייט.

במכללה לחינוך גופני ולספורט ע"ש זינמן במכון וינגייט, מוקירים את זכרו בתחרות דו-שנתית בהתעמלות מכשירים הנושאת את שמו. כמו כן מוקדשים לזכרו, על ידי תלמידיו לשעבר, אירועי תנועה והתעמלות רבים ברחבי הארץ.

הערות שוליים
------------

1. 1 2 3  מול מועלם, אליעזר מאיו ז"ל, מעריב, 4 באוקטובר 1988
**מרטין הלמכן** (בגרמנית: **Martin Helmchen**; נולד ב-21 ביוני 1982) הוא פסנתרן גרמני.

ביוגרפיה
--------

הלמכן נולד בברלין. הוא החל לנגן בחלילית בגיל 5, ועבר במהרה לנגינה על פסנתר. הוא השתתף בתחרויות לצעירים והלך לקונצרטים בצעירותו, חוויות שהוא מתאר ככאלו שגרמו לו להחליט שברצונו להפוך לפסנתרן מקצועי.

הלמכן למד בבית הספר הגבוה למוזיקה ע"ש הנס אייזלר, שם היה סטודנט של גלינה איוונז'ובה (Galina Iwanzowa). ב-2001 הוא סיים את לימודיו בבית הספר הגבוה למוזיקה, תיאטרון ומדיה שבהנובר, כסטודנט של אריה ורדי. מנטורים נוספים שלו הם ויליאם גרנט נאבורה ואלפרד ברנדל.

קריירה
------

הלמכן היה סולן בתוכנית ה-BBC לאמני הדור החדש בשנים 2005-2007. הוא נתן מספר קונצרטים עם התזמורת הסימפונית של סן פרנסיסקו, התזמורת הפילהרמונית של וינה, התזמורת הסימפונית של ברלין והתזמורת הסימפונית NHK. הלמכן מומחה למוזיקה קאמרית, והופיע רבות עם היינריך שיף ומארי אליזבת-הקר. בנוסף, הוא שיתף פעולה עם אמנים כמו גדעון קרמר, כריסטיאן טצלף, שרון קם, טבאה צימרמן, ג'וליאן באנס, ג'וליה פישר, סבינה מאייר ולארס ווגט. הלמכן הופיע בישראל ב-2011 במסגרת הפסטיבל הבינלאומי למוזיקה קאמרית בירושלים.

האלבום התזמורתי הראשון של הלמכן יצא ב-2007, ובו הוא ניגן קונצ'רטי לפסנתר של מוצרט. ב-2008 יצא אלבום סולו שלו ליצירות של שוברט, וב-2009 הוא הוציא עוד שני אלבומים. כיום, הלמכן חתום בחברת Alpha Classics בה הוא מוציא את אלבומיו. הוא הוציא בעבר אלבומים רבים גם בחברת Pentatone ההולנדית.

מאז 2010 הלמכן הוא פרופסור חבר למוזיקה קאמרית באקדמיה קרונברג שבגרמניה.

פרסים
-----

ב-2001 הלמכן זכה בתחרות קלרה האסקיל הבינלאומית לפסנתר. ב-2003 הוא זכה באולימפיאדת קיסינגר לפסנתר, תחרות הנערכת מדי שנה בבוואריה. ב-2006 הוא זכה בפרס של קרדיט סוויס לפסנתרן צעיר על אלבום הבכורה שלו עם הפילהרמונית של וינה בניצוחו של ולרי גרגייב, בו הוא ניגן את הקונצ'רטו לפסנתר של שומן בפסטיבל לוצרן. באותה השני הוא זכה בפרס ECHO Klassik יחד עם דניולו אישיזאקה על אלבום משותף שלהם ובו יצירות של מנדלסון, פרנק ובריטן. ב-2020 הלמכן זכה בפרס בטהובן 250 (לרגל 250 שנה להולדתו של לודוויג ון בטהובן) של מגזין גרמופון, יחד עם התזמורת הסימפונית הגרמנית והמנצח אנדרו מנזה, על ההקלטה שלהם לקונצ'רטי מס' 2 ו-5 לפסנתר של בטהובן, שיצאה בחברת Alpha.

קישורים חיצוניים
----------------

* 

* אתר האינטרנט הרשמי של מרטין הלמכן
* מרטין הלמכן, ברשת החברתית פייסבוק

* מרטין הלמכן, סרטונים בערוץ היוטיוב

* מרטין הלמכן, באתר ספוטיפיי

* מרטין הלמכן, באתר AllMusic (באנגלית)

* מרטין הלמכן, באתר MusicBrainz (באנגלית)

* מרטין הלמכן, באתר Discogs (באנגלית)

* מרטין הלמכן, באתר Songkick (באנגלית)
* עמוד המוקדש לו באתר של Outhere Music, המפיצה של Alpha Classics.
* עמוד המוקדש לו באתר של Pentatone.

הערות שוליים
------------

1. ↑   ריאיון עם הלמכן באתר יוטיוב, 28 בינואר 2014
2. 1 2   האתר הרשמי של הלמכן
3. ↑   ביוגרפיה של הלמכן
4. ↑   תוכניה של הפסטיבל
5. ↑   אתר הפסטיבל
6. ↑   מאורכב, 16.10.2014
7. ↑   דף המוקדש לו באתר Pentatone
8. ↑  Beethoven 250 Award באתר Gramophone

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007343073205171
* BIBSYS: 8036654
* BnF: cb14052641g (data)
* GND: 13503146X
* ISNI: 0000 0000 8415 1906
* LCCN: n2004067509
* MusicBrainz: cc7cbd24-0d24-4bb8-b86a-8ebc48cffe71
* NKC: xx0198171
* NLP: A26710584
* SUDOC: 157652025
* VIAF: 119115656
* WorldCat: lccn-n2004067509

 |
המונח "RPM" מפנה לכאן. אם הכוונה למשמעות אחרת, ראו RPM (פירושונים).
**סיבובים לדקה** (בראשי תיבות: **סל"ד**) או באנגלית **Revolutions per minute** - כלומר: **RPM** (מקוצר rpm, r/min, min-1), הוא יחידה של תדירות, בעיקר למדידה של מהירות סיבוב, ובמיוחד סיבוב מסביב לציר. היחידה מציגה את המספר של סיבובים מלאים שעצם בעל ציר עושה בדקה. היא נפוצה בעיקר בתחום הנדסת מכונות, מנועים, טורבינות, כלי רכב ועוד.

נתון זה אינו מציין את המהירות הקווית, שכן זו תלויה גם בהיקף הסיבוב. להמחשה: נקודה בקו רוחב 45 על כדור הארץ, ונקודה על קו המשווה יש להן אותו מספר סיבובים (סיבוב אחד ביממה) אך הנקודה שעל קו המשווה מסתובבת מהר יותר שכן היקף הסיבוב גדול יותר.

דוגמאות
-------

| גוף | סל"ד אופייני |
| --- | --- |
| כדור הארץ | 0.0007 |
| מחוג שניות בשעון אנלוגי | 1 |
| תקליט בפטיפון | 33.33 |
| מנוע דיזל של אונייה | 100 |
| רוטור של מסוק | 450 |
| תקליטור אודיו | 500 |
| תוף של מכונת כביסה במצב סחיטה | 900 |
| גלגל מכונית | 960 |
| כנפיים של מאוורר ביתי | 1500 |
| סביבון | 2000 |
| טורבינה לייצור חשמל | 3600 |
| מנוע בעירה פנימית של מכונית | 1000 עד 7000 |
| דיסק קשיח | 7200 |
| תקליטור X52 | 10000 |
| פולסר | 43000 |
| צנטריפוגה | 90000 |
| טורבינה של מנוע סילון | 165000 |
| מקדח במקדחה של רופא שיניים | 800000 |
"המקלחת הקרה", גאורגיוס יאקובידיס, 1898
**מקלחת קרה** היא מקלחת מים בטמפרטורה נמוכה מספיק כדי לגרום לאדם השרוי בה להגיב לקור, והיא משתייכת למדעי ההידרותרפיה.

היסטוריה
--------

השימוש במים כאמצעי רפואי החל עוד בעת העתיקה, בתרבויות כדוגמת יוון ומצרים.

החקר המדעי בנושא נערך בעיקר בתקופת המאה ה-18 וה-19. בין הראשונים לחקור אותו היה הפיזיקאי סֵר ג'ון פלויר, שב-1697 ו-1702 פרסם את הכתבים הראשונים בנושא. תרגומם של כתבים אלה לגרמנית ופיתוחם על ידי חוקרים נוספים הפך מדע זה לפופולרי יותר, כשחוואי אוסטרי בשם וינסנט פרייסניץ השתמש בהם בשנת 1829 כחלק מהקריירה הציבורית שלו בניהול משק בית.

עם השנים, בזכות תפוצת נפלאות השימוש במים (חמים וקרים) והמשך החקר שלהם, הובאו לעולם המערבי החמאם הטורקי והספא.

השפעות חיוביות
--------------

בעקבות העוסקים בהידרותרפיה, השימוש במקלחת קרה בעולם המערבי נחשב כעזר במקרים רבים, חלקם לא מוכחים מדעית:

* המעבר ממים חמים לקרים מאיץ את זרם הדם וגורם לתחושת רעננות, אך עלול לגרום גם לשבץ.
* מקלחת קרה יכולה להקל על הנגאובר או מיגרנה.
* שחיה במים קרים שורפת יותר קלוריות, עקב כך שפרט לשחיה הגוף נאלץ לשמור על החום שלו.
* מים קרים יכולים להפיג הצטברות דם ונוזלי לימפה ובכך להפחית תיאבון מיני.

כמו כן, יש שימוש ב"מקלחת קרה" כביטוי ל"התעוררות" או "צינון" סימבוליים.

השפעות שליליות
--------------

מאידך, מקלחת קרה עלולה לגרום להשפעות שליליות:

* התכווצות שרירים וכאבי גב עלולים להגרם עקב מקלחת קרה שלא לצורך - מומלץ לעסות את השרירים לאחר מקלחת כזאת.
* שחיה במים קרים מאוד עלולה להוריד את חום הגוף לכדי היפותרמיה.

  

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
להקת פיקוד דיזינגוף מתארחת בתוכנית הרדיו של אהוד מנור, (1969).
**להקת פיקוד דיזינגוף** הייתה להקת בידור שפעלה בין השנים 1969 – 1970. הלהקה שהורכבה מיוצאי הלהקות הצבאיות, הופיעה במתכונת דומה ללהקות אלה, הכוללת שירים ומערכונים. בין חבריה היו ששי קשת, צילה דגן, יהודה ברקן, שלומית נתיב, אריה מוסקונה, יוסף סוויה, שרה לפיד, רויטל שפנדלר ודני קוליש.

הלהקה הוקמה על ידי "התיאטרון הצעיר", ביוזמתו של הבעלים והמנהל של התיאטרון, מנחם נוביק. נוביק פנה לדני ליטאי בבקשה שיביים את מופעי הלהקה וליאיר רוזנבלום, כדי שישמש כמנהלה המוזיקלי. נוביק הבין כי הצלחתם המוכחת של ליטאי ורוזנבלום בעבודתם עם הלהקות הצבאיות ובהפיכת שיריהן ללהיטים מצליחים, עשויה לפעול גם לטובת המופע החדש שיזם. לפיכך, בנה נוביק את דמות הלהקה החדשה כשיקוף אזרחי של להקה צבאית. 

השירים והמערכונים עסקו בנושאי הכרך התל אביבי, כמו גם שמה של הלהקה המשלב את משקל שמות הלהקות הצבאיות (כגון להקת פיקוד מרכז) עם רחוב דיזנגוף שהיה בתקופה זו מוקד הבילויים המרכזי של תל אביב. בין כותבי השירים נמנים קובי אשרת, דן אלמגור, יורם טהרלב, יענקל'ה רוטבליט ושלום חנוך. כמה משירי הלהקה הצליחו במצעדי הפזמונים, כמו "העולם כולו נגדנו" (מילים: יורם טהרלב; לחן: קובי אשרת) "טרזן על העצים" (מילים: יענקל'ה רוטבליט; לחן: דני ליטני) ו"הבובות מחלונות הראווה" (מילים: דן אלמגור; לחן: יאיר רוזנבלום). בין המערכונים הידועים היו "שלום המורה לטבע" (פרודיה על שיעור חינוך מיני) והמערכון "לופו" שבוצע על ידי יהודה ברקן והיווה את הבסיס לסרט "לופו" בו השתתף מאוחר יותר. 

הלהקה הופיעה בתוכנית אחת והוציאה שני תקליטים. היא זכתה להצלחה מסחרית, אך עד מהרה חברי הלהקה החלו לחפש את עתידם בקריירות סולו ובהרכבים אחרים. לאחר פירוקה, נעשה ניסיון להקימה מחדש עם המעבד המוזיקלי דוד קריבושי, אך הניסיון נכשל.

קישורים חיצוניים
----------------

ויקישיתוף מדיה וקבצים בנושא **להקת פיקוד דיזינגוף** בוויקישיתוף

* להקת פיקוד דיזינגוף, דף שער בספרייה הלאומית
* להקת פיקוד דיזינגוף, באתר MOOMA (בארכיון האינטרנט)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007312567505171
* VIAF: 243923560
* WorldCat (עם VIAF): 243923560

 |
**עגור הכתם** (שם מדעי: *Grus monacha*) הוא מין של עגור קטן יחסית מהסוג *Grus*. הראש וחלקו העליון של הצוואר לבנים, הגוף כהה ומסביב לעיניים יש עור חשוף בצבע אדום. זהו אחד מהמינים הקטנים ביותר של העגורים, גובהו כמטר, משקלו כ-3.7 ק"ג ומוטת כנפיו כ-160 עד 180 ס"מ. הנקבה גדולה מהזכר. 

אזורי הרבייה של עגור הכתם נפרשים על פני דרום-מרכז ודרום-מזרח סיביר, וייתכן שהוא מתרבה גם במונגוליה. מקום קינונם של עגורי הכתם נותר עלום עד שנת 1974, בגלל בידודן של הביצות בהן הם מקננים. כ-80% מאוכלוסייתו של העגור חורפת באיזומי שבדרום יפן, והשאר חורפת בקוריאה הדרומית ובסין.

בתי הגידול המועדפים על עגור הכתם בעונת הרבייה הם ביצות או ביצות מיוערות, ומחוץ לעונת הרבייה - ערבות פתוחות או מיוערות. העגור ניזון מחרקים, דו-חיים וצמחי מים כמו קני שורש, זרעים ודגנים. הוא מוצא את מזונו על ידי חיטוט באדמה בעזרת מקורו.

עגור הכתם משמיע קריאה גבוהה וחזקה, שדומה לקריאותיהם של המינים האחרים מהסוג *Grus*. 

עגורי הכתם הם מונוגמיים. החיזור מתבצע בעזרת השמעת קריאות משותפת של שני בני הזוג, בעוד ראשם מופנה לאחור ומקורם מופנה כלפי השמיים. במהלך תצוגות אלו, הזכר מניף את כנפיו, בעוד הנקבה אינה עושה כן. הקן מוקם בביצות מיוערות, בין השאר באזור הטייגה, ובנוי מטחב, כבול, גבעולי דגניים, עלים, וענפי ארזית ולבנה. הנקבה מטילה 2 ביצים ושני בני הזוג דוגרים עליהן במשך 27-30 ימים. הגוזלים פורחים מהקן לאחר כ-75 ימים.

תצוגות "ריקוד" שמבצעים העגורים עשויות לכלול התנהגויות כמו קפיצה, הרכנת הראש, ריצה, זריקת חפצים (גבעולי עשב או ענפים) או נפנוף בכנפיים. למרות שהריקוד נחשב להתנהגות חיזור, הוא מהווה חלק חשוב מחייהם של העגורים גם מחוץ לעונת הרבייה, ומשמש בין השאר לביטוי כעס ולמיתון תוקפנות.

אוכלוסייתו של עגור הכתם מוערכת בכ-11,600 פרטים, ונמצאת בירידה מתונה. הסיבה המרכזית לכך היא כנראה איבוד בתי גידול. מאמצי שימור של ארגונים חוץ-ממשלתיים ושל אוניברסיטאות מקומיות התחילו ב-2008, ונמשכים עד היום. מצב השימור של העגור הוכרז כ"פגיע" על ידי ארגון IUCN.

קישורים חיצוניים
----------------

ויקישיתוף מדיה וקבצים בנושא **עגור הכתם** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  עגור הכתם באתר הרשימה האדומה של IUCN
2. 1 2 3
3. ↑
4. 1 2 3
5. 1 2 3

| עגוריים |
| --- |
| עגור | עגור אפור • עגור חן • עגור סיבירי • עגור ברולגה • עגור אדום-ראש • עגור לבן-עורף • עגור כחול • עגור הכתם • עגור שחור-צוואר • עגור יפני • עגור קנדי • עגור אמריקאי |  |
| עגור כתר | עגור כתר לבן-לחיים • עגור כתר אדום-לחיים |
| עגור כרבלתי (סוג ומין יחיד) | עגור כרבלתי |

|  |  |
| --- | --- |
| בקרת זהויות עריכת הנתון בוויקינתונים | 
* NDL: 01029293

 |
**עגור לבן-העורף** (שם מדעי: ***Grus vipio***) הוא מין עוף מהסוג עגור ממשפחת העגוריים. זהו עוף גדול, אורכו נע בין 112–125 סנטימטרים, גובהו כ-130 סנטימטרים ומשקלו 5.6 קילוגרם. הוא בעל רגליים ורדרדות, צוואר מפוספס באפור ולבן, ונקודת עור אדומה בפנים.

אזורי ההזדווגות של העגור לבן-העורף הם בצפון-מזרח מונגוליה, צפון-מזרח סין, ואזורים סמוכים בדרום-מזרח רוסיה, היכן שמתנהלת תוכנית בשמורת הטבע קינגאנסקי לגידול ביצים של העוף הזה מגני חיות מארצות הברית במטרה להביא לגידול האוכלוסייה. קבוצות שונות של הציפור נודדות בחורף לנהר יאנגצה, האזור המפורז הקוריאני, וקיושו ביפן. הם גם מגיעים לקזחסטן וטאיוואן. רק 4,900–5,400 פרטים נותרו בטבע.

תזונתו של העגור לבן-העורף מורכבת בעיקר מחרקים, זרעים, שורשים, צמחים, וחיות קטנות.

בשל הרס בתי גידול מתמשך וציד לא מבוקר בכמה אזורים, העגור לבן-העורף מסווג כ"פגיע" על ידי איגוד השימור העולמי. הוא רשום בנספח הראשון ובשני ב-CITES.

קישורים חיצוניים
----------------

ויקישיתוף מדיה וקבצים בנושא **עגור לבן-עורף** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* NCBI
* GBIF
 |

הערות שוליים
------------



| עגוריים |
| --- |
| עגור | עגור אפור • עגור חן • עגור סיבירי • עגור ברולגה • עגור אדום-ראש • עגור לבן-עורף • עגור כחול • עגור הכתם • עגור שחור-צוואר • עגור יפני • עגור קנדי • עגור אמריקאי |  |
| עגור כתר | עגור כתר לבן-לחיים • עגור כתר אדום-לחיים |
| עגור כרבלתי (סוג ומין יחיד) | עגור כרבלתי |
*Chlorodiella cytherea*.
*Zosimus aeneus*, מהמינים הרעילים ביותר במשפחה, בשונית בראוניון.
**סלעניים** המכונים גם **סרטני גורילה**, **סרטני חלוקים** או **סרטני הריסות** (שם מדעי: Xanthidae) היא משפחה של סרטנים קצרי בטן השוכנים לאורך חופים שונים בכל היבשות. זוהי אחת מהגדולות שבמשפחות הסרטנים, כשהיא מכילה 14 תת-משפחות, 133 סוגים ו-572 מינים.

הסלעניים קרויים כך עקב מנהגם לחיות קרוב לסלעים שונים, ביניהם הם חיים והם בעלי מבנה קשיח דומה לסלעים. הם חיים הן במים עמוקים והן ברדודים, לרוב בתוך הים ונוטים לשכון סביב חופים סלעיים או בשוניות אלמוגים. חלק מהמינים ניזונים משיריים או מאצות ואחדים מהם טורפים בעלי צבתות חזקות מאוד.

מינים אלו הם מהרעילים ביותר שבסרטנים, כשהם מכילים בגופם טטרודוטוקסינים חזקים, המזכירים את רעלי הנפוחיתיים ונוצרים בידי חיידקי *Vibrio* החיים בסימביוזה איתם. רעלים אלה חסרי נוגדנים והם אינם נהרסים בבישול, מה שהופך אותם לחלק מהחזקים שברעלים.

לא כל הסלעניים רעילים באופן שווה, כשהרעילים ביותר מצויים בסוגים: *Zosimus*‏, *Lophozozymus*‏, *Atergatis*‏, *Platypodia*  ו-*Demania*.

תת-משפחות
---------

* Actaeinae
* Antrocarcininae
* Chlorodiellinae
* Cymoinae - בה הסוג *Cymo*
* Etisinae
* Euxanthinae
* Glyptoxanthinae - בה הסוג *Glyptoxanthus*
* Kraussiinae
* Liomerinae
* Polydectinae
* Speocarcininae - בה הסוג *Speocarcinus*
* Xanthinae
* Zalasiinae
* Zosiminae

קישורים חיצוניים
----------------

ויקישיתוף מדיה וקבצים בנושא **סלעניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

הערות שוליים
------------

1. ↑  Sammy De Grave; N. Dean Pentcheff; Shane T. Ahyong; et al. (2009). "A classification of living and fossil genera of decapod crustaceans" (PDF). Raffles Bulletin of Zoology. Suppl. 21: 1–109
2. ↑  Ria Tan (2008). "Xanthid crabs: Family Xanthidae". Wild Singapore. Retrieved January 11, 2010.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529625505171

 |
**גָאגָאקוּ** (ביפנית: **雅楽**;‏ רומאג'י:‏ **Gagaku**) היא סוגה קלאסית עתיקה של מוזיקה ומחולות בחצר הקיסרית של יפן, המבוצעת בחצר הקיסרית בקיוטו זה מאות בשנים. סוג זה של מוזיקה יובא ליפן מסין, אך מבחינה אמנותית, הוא שונה מן המוזיקה של הצורה הסינית המקבילה "יָאיְוֵּ'ה", מונח השמור למוזיקה טקסית.

הגאגאקו מורכב משלושה רפרטוארים עיקריים:

1. מוזיקה של דת השינטו הילידית ושירים ומחולות עממיים, הנקראים "קוּניבּוּרי נוֹ אוּטָאמָאִי"
2. צורה גוֹגוּרְיוֹ ומנצ'ורית, המכונה "קוֹמַאגָאקוּ" ("גוגוריו", המבוטאת "קומה" ביפנית, היא אחת משלוש הממלכות של קוריאה)
3. צורה סינית ודרום-אסייתית (ספציפית שושלת טאנג), הקרויה "טוֹגַאקוּ"

גאגאקו, בדומה לשׁוֹמְיוֹ, כתוב בסולם יוֹ, סולם פנטטוני במרווחים עולים של שניים, שלושה, שניים, שניים ושלושה חצאי טון בין חמשת צלילי הסולם.

תולדות הגאגאקו
--------------

גאגאקו, המוזיקה הקלאסית העתיקה ביותר ביפן, הובאה ליפן מסין עם הבודהיזם. בשנת 589, שיגרה יפן משלחות דיפלומטיות רשמיות לסין בתקופת שושלת סווי ללימוד התרבות הסינית, לרבות מוזיקת החצר הסינית, גאגאקו. במאה השביעית הובאו הקוטו (ציתר) והביווה (לאוטה קצרת צוואר) מסין ליפן. כלי נגינה שונים, כולל השניים הללו, היו הקדומים ביותר ששימשו לנגינת גאגאקו.

אף כי היפנים משתמשים באותו מונח 雅楽 ‏ (yǎyuè בסינית מנדרינית, ngahngohk בקנטונזית), צורת המוזיקה שיובאה מסין הייתה בעיקרה מוזיקה לנשפים, אֶנְגָאקוּ, ולא המוזיקה הטקסית של היָאיְוֵּ'ה הסינית. יבוא המוזיקה הגיע לשיאו בתקופת שושלת טאנג, ויצירות אלה קרויות טוֹגָאקוּ (מוזיקת טאנג). יצירות גאגקו הקודמות לשושלת טאנג קרויות קוֹגָאקוּ (מוזיקה עתיקה), ואילו אלה שנוצרו לאחר שושלת טאנג קרויות שִׁינְגָאקוּ (מוזיקה חדשה). המונח "גאגקו" עצמו תועד לראשונה בשנת 701, כשנוסדה האקדמיה הקיסרית הראשונה למוזיקה "גָאגַקוּרְיוֹ".

קישורים חיצוניים
----------------

ויקישיתוף מדיה וקבצים בנושא **גאגאקו** בוויקישיתוף
* גאגאקו, באתר אנציקלופדיה בריטניקה (באנגלית)

הערות שוליים
------------

1. ↑  Benito Ortolani, **The Japanese Theatre: From Shamanistic Ritual to Contemporary Pluralism**, Princeton University Press, 1995. (באנגלית)
2. ↑  Komagaku | Asian music, Encyclopedia Britannica (באנגלית)
3. ↑  Japanese Music, web.archive.org, ‏2008-03-13

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555661805171
* LCCN: sh85052717
* NDL: 00562095

 |
פירוש נוסף ערך זה עוסק בדרך עבודה גופנית לחיזוק הגוף. אם התכוונתם לזמרת אמריקאית, ראו ליידי גאגא.
**גאגא** היא דרך עבודה גופנית שפותחה בידי אוהד נהרין, המציעה דרך ייחודית לחזק את הגוף ולשכלל את הגמישות הפיזית תוך פיתוח מודעות לחולשות גופניות. גאגא משמשת רקדנים ולא-רקדנים כאחד והיא נלמדת במקומות שונים ברחבי ישראל.

נהרין, המנהל האומנותי של להקת בת-שבע פיתח את גאגא במקביל לעבודתו עם רקדנים, ובעקבות פציעה שחווה. גאגא מציעה דרך לחזק את הגוף, לשכלל את הגמישות, הזריזות והיעילות, להעיר את החושים ואת הדמיון; העבודה משכללת את התנועה האינסטינקטיבית, חושפת את הקיבועים הפיזיים ומפתחת מודעות לתנועות הגוף. גאגא משמשת רקדנים כתרגול וכאימון יום-יומי, ומאפשרת מחשבה חדשה על גופניות ותנועה. במקביל היא מיועדת לכל אדם שחפץ לרקוד, והיא נלמדת במקומות שונים ברחבי הארץ ובעולם, בהם תל אביב, ירושלים, גליל ורחובות.

גאגא היא שפת תנועה המאפשרת לחקור, לחזק ולפתח גמישות בגוף. ההנחיה בשיעור גאגא ניתנת לא כתנוחה או כרצף צעדים בדומה לסגנונות המחול המוכרים אלא כדימוי, למשל: דמיינו שאתם אוחזים בכדור, דמיינו שעמוד השדרה שלכם הוא נחש. במהלך השיעור יש שימוש בביטויים שונים שעוזרים ליצור, לחקור ולשנות ביטוי גוף, כגון: עור רגיש, מפרקים משומנים, ידיים רכות. העיקרון הבסיסי הוא להיות בתנועה כל הזמן, ויצירת מרחב מוגן לחקירה בלי שיפוט. גאגא היא כלי מסייע לחקר תנועה, והיא עוזרת לחזק את התנועה ולהפוך אותה לקלה, מעודנת ומודעת יותר.

שיעור גאגא מבוסס על רצף הנחיות שבאות זו על גבי זו. כל הוראה לא מבטלת את הקודמת אלא מתווספת אליה, שכבה על שכבה. הגאגא תובעת ערנות לתחושות המתעוררות בגוף, ליכולותיו ולמגבלותיו, וחיפוש אחר איכות התנועה והקשבה לחוויה הנלווית אליה.

לדברי אוהד נהרין:

"גאגא מציעה מטלות מאתגרות בכמה רבדים. אנו מודעים לקשר בין מאמץ לתענוג, אנו מודעים למרחק שבין אברי גופינו, אנו מודעים לחיכוך בין הבשר לעצמות שלנו, אנו חשים במשקל של איברנו, ובכל זאת הצורה שלנו לא נקבעת על ידי כח המשיכה... אנו חוקרים תנועה רב ממדית, אנו נהנים מתחושת הבעירה בשרירים, אנו זמינים לפעולה. אנו מודעים לחומרים שמהם אנו עשויים, אנו מודעים לכוח המתפרץ שבנו, ולעיתים אנו עושים בו שימוש. אנו יכולים לשנות את הרגלי התנועה שלנו. אנו יכולים להיות רגועים ודרוכים בו-בזמן..."

לקריאה נוספת
------------

* אירית ליבנה מראיינת את צופיה נהרין, "בין פלדנקרייז לגאגא אנשים", 2017, מחול עכשיו 32, עמ' 17.
* גלית חמי וסופי שולמן, **להמציא כל בוקר מחדש - סיפורה של החדשנות הישראלית**, ידיעות ספרים, 2018, הפרק "לזוז כאילו האוויר עשוי מדבש", עמ' 272–275

קישורים חיצוניים
----------------

* טל לוין, "מיסטר גאגא": הרומן הקולנועי של היימן ונהרין, "הארץ", 30 באוקטובר 2015.
* שמוליק דובדבני, 'מיסטר גאגא': משחקי השליטה של אוהד נהרין', 2 נובמבר 2015 (ynet).
* אלדד מנהיים, "מחשבות וראיון קצר בעקבות צפייה בסרט מיסטר גאגא", 2016' מחול עכשיו 29, עמ' 47–49.

הערות שוליים
------------

1. ↑  גאגא, שפת התנועה שפיתח אוהד נהרין, באתר גאגא - אנשים (ארכיון)
2. ↑  גאגא – שפת התנועה של אוהד נהרין, באתר סטודיו נעים
3. ↑  אוהד נהרין, גאגא - דרך גוף, באתר bodyways
**ג'ון רומולוס ברינקלי** (לימים **ג'ון ריצ'רד ברינקלי**; 8 ביולי 1885 – 26 במאי 1942) היה רופא אליל אמריקאי. לברינקלי לא הייתה השכלה מוסמכת כרופא, והוא קנה את התואר הרפואי שלו מ"מפעל תעודות". ברינקלי נודע כ"רופא בלוטות העיזים" לאחר שהשיג תהילה ועושר רב באמצעות השתלת אשכי עיזים בבני אדם. למרות שבתחילה קידם ברינקלי את ההליך הזה כאמצעי לריפוי אין-אונות, מאוחר יותר הוא טען שהטכניקה היא תרופת פלא למגוון רחב של מחלות גבריות. ברינקלי הפעיל מרפאות ובתי חולים במספר מדינות בארצות הברית, והצליח להמשיך לעסוק ברפואה במשך כמעט שני עשורים למרות שהטכניקות שלו נשללו על ידי הקהילה הרפואית.

ברינקלי היה גם מחלוצי הרדיו, שהחל את עידן תחנות ה-border ckaster המקסיקניות (תחנות אמריקניות המשדרות לקהל אמריקני באמצעות משדרים ממקסיקו, וכך עוקפות רגולציה אמריקנית).

למרות שנשללו ממנו רישיונו לעסוק ברפואה בקנזס ובכמה מדינות אחרות, ברינקלי, דמגוג אהוב על מאות אלפי אנשים בקנזס ובמקומות אחרים, בכל זאת התמודד פעמיים למשרת מושל קנזס, ובאחת מהפעמים כמעט ונבחר לתפקיד. עלייתו של ברינקלי לתהילה ולעושר הייתה מהירה כמו נפילתו בסופו של דבר. בשיא הקריירה שלו הוא צבר מיליוני דולרים, אבל הוא מת כמעט ללא פרוטה כתוצאה מהמספר הרב של תביעות אודות רשלנות והונאה שהוגשו נגדו.

קישורים חיצוניים
----------------

ויקישיתוף מדיה וקבצים בנושא **ג'ון ר. ברינקלי** בוויקישיתוף

הערות שוליים
------------

1. ↑  "Goat Gland Doctor (1986)". *Texas Archive of the Moving Image*. נבדק ב-1 בדצמבר 2019. `{{cite web}}`:  (עזרה)
2. ↑  Lee, 2002, p. 2.
3. ↑  Hutchens, John K. (7 ביוני 1942). "Notes on the Late Dr. John R. Brinkley, Whom Radio Raised to a Certain Fame". *New York Times*. נבדק ב-2009-05-07. Although other men have put the air-waves to more dangerous uses than did the late Dr. John Romulus Brinkley, the recent demise of that celebrated quack not only recalled a gaudy career but may have reminded you of a truth so obvious that it goes half-forgotten – i.e. how mighty a force is radio for evil as well as good, even in a democracy. `{{cite news}}`:  (עזרה)
4. ↑  Wardlaw, Frank (1981). "The Goat-Gland Man". *Southwest Review*. **66** (2): 208. JSTOR 43469345.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007317999305171
* GND: 124271863
* ISNI: 0000 0000 2785 8358
* LCCN: n84804578
* SNAC: w6zw1zbx
* VIAF: 941848
* WorldCat: lccn-n84804578

 |
**אסאלה יוסף** (בערבית: **اصالة يوسف**; תעתיק מדויק: **אצאלה יוסף**; השם המלא: אסאלה יוסף מקלדה, בערבית: اصالة يوسف مقلدة; נולדה ב-11 באפריל 1986) היא זמרת ישראלית ממוצא דרוזי.

קורות חיים
----------

בחרה בשם במה אסאלה יוסף בהתייחס לזמרת הערבית המצליחה אסאלה נסרי, וכי השם יוסף הוא שם אביה.
יוסף נולדה למשפחה דרוזית בדלית אל-כרמל.
היא הוציאה תשעה אלבומים שכמעט כולם היו מיועדים למגזר הערבי. כל השירים שהיא שרה בערבית הם קאברים ללהיטים של אחרים.

בשנת 2001 הצטרפה לדואט עם הזמר קובי פרץ. הדואט נקרא "**אם את רווקה**" והיה חלק מאלבומו השלישי של פרץ, "חי איך שבא לי".

אסאלה שרה גם חומרים מקוריים שאת רובם כתב לה יוסי גיספן והם מופיעים בשני אלבומים שהוציאה, "מלכת הלבבות" ו"מה אתה רוצה ממני".

אסאלה מתגוררת בדלית אל-כרמל. היא נשואה ולה ארבעה ילדים.

קישורים חיצוניים
----------------

* אסאלה יוסף, ברשת החברתית פייסבוק
* אסאלה יוסף, ברשת החברתית אינסטגרם
* אסאלה יוסף, סרטונים בערוץ היוטיוב
* אסאלה יוסף, באתר שירונט
* אסאלה יוסף, באתר ספוטיפיי
* נעמי רייכמן, האם שרית חדד הבאה היא דרוזית?, באתר mynet (כפי שנשמר בארכיון האינטרנט), 5 בדצמבר 2009

הערות שוליים
------------

1. ↑  האלבומים של אסאלה באתר israel-music.com

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008912285505171
* VIAF: 5160120707240441257
* WorldCat (עם VIAF): 5160120707240441257

 |
**אמנון חרל"פ** (13 בדצמבר 1909 – 29 במאי 2006) היה כדורגלן ששיחק בנבחרת ארץ ישראל, בעמדת החלוץ.

קריירה
------

חרל"פ נולד ברחובות בשנת 1909, והחל לשחק כדורגל בעיר מגוריו. בתיכון עבר ללמוד בגימנסיה הרצליה בתל אביב, שם התחבר עם מספר שחקנים מקבוצת הנוער של אלנבי תל אביב, ובהשפעתם החל לשחק במדי הקבוצה. ב-1927 בעקבות סכסוך עם מרכז מכבי, אליו הייתה קבוצת הנוער של אלנבי מסועפת, החליטו ראשי הקבוצה לעזוב את המרכז, ולהצטרף למרכז הפועל, ולהתאחד עם המסגרת הארגונית של הפועל תל אביב.
קצת לאחר האיחוד עזב חרל"פ את הארץ לטובת לימודי הנדסה בבלגיה, ובשל כך החמיץ את הזכייה ההיסטורית בגביע המדינה הראשון ב-1928, אך בהשפעת מאורעות תרפ"ט החליט לחזור לישראל, ועם שובו חזר להפועל תל אביב. בשנת 1930 יצא חרל"פ לשנת השאלה בגנט מליגה המשנה בבלגיה.

ב-1934 השלים זכייה בגביע המדינה יחד עם הפועל תל אביב. במשחק גמר גביע המדינה מול היריבה העירונית מכבי תל אביב, הקבוצה ממנה פרשו חרל"פ וחבריו רק שבע שנים קודם לכן, כבש חרל"פ את הראשון מבין שלושת שערי קבוצתו, בדרך לניצחון 2–3 וזכייה היסטורית בדאבל. ב-1935 סבל מפציעה במניסקוס ועבר שיקום ממושך, שבמהלכו עבר להפועל רחובות ושיחק בעמדת המגן עד לפרישתו בשנת 1937.

בנוסף לכך, חרל"פ היה חלק מנבחרת ארץ ישראל בכדורגל, ולקח חלק באולימפיאדת הפועלים הבינ"ל בצ'כוסלובקיה ובתבוסה 1–7 במצרים במסגרת מוקדמות מונדיאל 1934. חרל"פ שיחק גם במשחק הגומלין נגד נבחרת מצרים בישראל, ובכך סיים את הופעותיו במדי הנבחרת הלאומית, שלא שבה להתכנס עוד במהלך הקריירה שלו.

בנוסף לכדורגל, לקח חרל"פ חלק גם במספר ענפי אתלטיקה, והתחרה בהם במסגרת כינוסי הפועל הראשונים.

חיים אישיים
-----------

לאחר פרישתו, התגורר ברחובות ועבד בחנות המשפחתית לחומרי בניין. במקביל שימש גם כחבר הנהלה בהפועל רחובות. אחיינו הוא הזמר והשחקן גידי גוב.

קישורים חיצוניים
----------------

ויקישיתוף מדיה וקבצים בנושא **אמנון חרל"פ** בוויקישיתוף

* פרופיל, באתר Transfermarkt
* פרופיל, באתר ההתאחדות לכדורגל בישראל
**אס"א ירושלים** היא קבוצת כדורסל נשים ישראלית מהעיר ירושלים, המתמודדת בליגת העל. הקבוצה מארחת ב**מרכז הווארד קוסל** שבאוניברסיטה העברית.

היסטוריה
--------

מועדון הכדורסל אס"א ירושלים הוקם בשנת 1964 על ידי חובבי כדורסל הנשים בעיר, והוא המועדון המוביל בכדורסל נשים בירושלים. 

בעונת 2006/07 הקבוצה שיחקה בליגת העל אך ירדה ליגה. 

בסיום עונת 2008/09 הצליחה הקבוצה לחזור לליגת העל לאחר ניצחון 0-2 בסדרת הפלייאוף מול הפועל ראשון לציון. בעונה שלאחר מכן סיימה הקבוצה במקום ה-6, אך לאחר סיום העונה, הודיעה הנהלת הקבוצה כי אין באפשרותם לבנות תקציב מתאים להמשך השתתפותם בליגה העל. לפיכך, הקבוצה הורדה בחזרה לליגה הלאומית.

בעונת 2009/10 חזרה לליגת העל, וסיימה במקום השישי. אולם, בתום העונה החליטה לרדת לליגה הלאומית.

בסיום עונת 2010/11 העפילה הקבוצה בחזרה לליגת העל, לאחר ניצחון בסדרת הפליי-אוף מול קבוצת אליצור תל אביב, אך ויתרה על העלייה ונשארה בלאומית.

בסיום עונת 2013/14 שוב עלתה לליגת העל, ובעונה שלאחר-מכן (2014/15) סיימה במקום השמיני בליגת העל. בסיום עונת 2015/16 דורגה במקום השישי בליגה זו (מתוך 8 קבוצות) עם 27 נקודות (6 ניצחונות ו-15 הפסדים).

גם לקראת עונת 2016/17 הודיעה הקבוצה כי בשל בעיות תקציב לא תוכל לשחק בליגת העל.

במסגרת האגודה פועלת קבוצת בוגרות נוספת בשם אס"א ירושלים ורשה, המשתתפת בליגה ארצית דרום, נכון לעונת 2015/16.

קבוצות נוער של האגודה
---------------------

מחלקת הנערות של אס"א ירושלים כוללת מעל 100 שחקניות בגילאי ילדות, נערות ב ונערות א בשיתוף פעולה עם אסא פסגת זאב. קבוצות מחלקת הנערות זכו במספר רב של תארים לאורך השנים (גביעי מדינה ברמת נערות א וילדות א)[דרוש מקור], הקבוצות מופעלות תחת עמותת קוסל מטעם האוניברסיטה העברית.

שחקניות הקבוצה
--------------

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. 
סגל אס"א ירושלים, נכון לנובמבר 2022

* שיילישה קולי
* טיילור וורץ
* תמר ברגל
* נועה גגולה
* עדי פירסטנברג
* מורן שחם
* טלי כליפה
* מור שבתאי
* נועה נבו
* דניאל אדמס
* דניאלה בן אבי
* ליאם באסטקר
* לין כהן
* נועה דניאל שלום
* ניקול מיכאליץ

#### שחקניות בולטות ששיחקו בקבוצה

* שירה בן ברק
* ענבר אוריון
* יעל אהרונוב
* קרן נחמה
* עמית גור
* דניאל חג'ג'
* לירון כהן
* אורטל אורן
* בראשידה אלוהים
* לירז קניג
* ענת דרייגור

תארים והישגים
-------------

* **גביע האיגוד**:
	+ זכייה: 2013/2014
	+ גמר: 2016/2017

קישורים חיצוניים
----------------

* דף הקבוצה באתר עמותת קוסל
* אס"א ירושלים (אורכב 24.02.2016 בארכיון Wayback Machine), אתר איגוד הכדורסל הישראלי.
* אס"א ירושלים ורשה (אורכב 24.02.2016 בארכיון Wayback Machine), אתר איגוד הכדורסל הישראלי.
* אס"א ירושלים, ברשת החברתית פייסבוק
* אס"א ירושלים חוזרת לליגת העל, אתר מינהלת ליגת העל בכדורסל נשים, 13 ביוני 2014.

| ליגת העל בכדורסל נשים - עונת 2022/2023 |
| --- |
| 

|  |
| --- |
| מכבי בנות אשדוד • א.ס. רמת השרון • אליצור חולון • מכבי עירוני רמת גן • הפועל ראשון לציוןהפועל פתח תקווה • בנות הרצליה • אליצור נווה דוד רמלה • מכבי חיפה • אס"א ירושלים |

 |
פירוש נוסף ערך זה עוסק בדרגה של אלגברה. אם התכוונתם לדרגה של מטריצה, ראו דרגה (אלגברה ליניארית).
באלגברה מופשטת, ה**דרגה** של אלגברה מממד סופי היא המעלה של **פולינום מינימלי גנרי** של לאלגברה. הדרגה חסומה על ידי מימד האלגברה, ושווה לה במקרים מסוימים; למשל, הדרגה של הרחבת שדות ספרבילית שווה לממד. עם זאת, הדרגה יכולה להיות קטנה מהממד: הדרגה של אלגברת המטריצות {\displaystyle \ \operatorname {M} \_{n}(F)} היא \ n. לכן הדרגה חסומה על ידי מימד ההצגה הליניארית הקטנה ביותר של האלגברה. הדרגה אינה משתנה תחת הרחבת סקלרים.

הפולינום הגנרי
--------------

תהי A אלגברה (אסוציאטיבית, או לכל הפחות אלגברה לא אסוציאטיבית שהיא בעלת חזקה אסוציאטיבית בהחלט), מממד סופי מעל שדה F. נבחר בסיס \ b\_{1},\dots ,b\_{n}, ונתבונן באיבר \ X=x\_{1}b\_{1}+\cdots +x\_{n}b\_{n} של האלגברה \ A\otimes \_{F}F(x\_{1},\dots ,x\_{n}) המתקבלת מהרחבת סקלרים מ-F לשדה הפונקציות \ F(x\_{1},\dots ,x\_{n}). במקרה כזה, קיים פולינום מינימלי מתוקן P המאפס את X, והוא נקרא **הפולינום המינימלי הגנרי** של A. הדרגה שווה למעלה של P.

לדוגמה, הדרגה של אלגברת המטריצות \ M\_{m}(F) היא m; וזו גם הדרגה של כל אלגברה פשוטה מממד {\displaystyle \ m^{2}} מעל למרכז שלה. אם {\displaystyle \ A\_{1},A\_{2}} הן אלגברות מעל אותו שדה, אז דרגת הסכום הישר שלהן היא הדרגה הגדולה מבין השתיים. 

אלגברות (אפילו שאינן אסוציאטיביות) מדרגה 2 נקראות אלגברות ריבועיות.
**דיונון פוזל**[דרוש מקור] (שם מדעי: *Histioteuthis*) הוא סוג של דיונון יחידי במשפחתו מסדרת דיונוני רחף. דיונון זה חי במים עמוקים באוקיינוסים השונים.

מאפיינים
--------

לעינו הימנית גודל רגיל והיא משמשת לחיפוש אחר אור השמש. העין השמאלית לעומתה גדולה הרבה יותר ומוגבהת יותר והיא צינורית בצבע צהוב-ירוק. מטרתה חיפש נהורנות ביולוגית של יצורי ים קטנים יותר המשמשים כטרף. לדיונון שתי זרועות ארוכות עם קרסים חדים וזרועות המכוסות בגלימה ארוכה. הוא מתקדם במים באמצעות הנעה סילונית.

הדיונון טורף דגים, חסילונים ודיונונים קטנים יותר ובעצמו נטרף על ידי כרישים, ראשתנים, לווייתני מקור ודגי חרב.

מינים
-----

* *Histioteuthis bonnellii*
* *Histioteuthis machrohista*
* *Histioteuthis altaninae*
* *Histioteuthis atlantica*
* *Histioteuthis reversa*
* *Histioteuthis arcturi*
* *Histioteuthis hoylei*
* *Histioteuthis celetaria*
* *Histioteuthis corona*
* *Histioteuthis miranda*
* *Histioteuthis oceani*
* *Histioteuthis heteropsis*
* *Histioteuthis meleagroteuthis*

קישורים חיצוניים
----------------

ויקישיתוף מדיה וקבצים בנושא **דיונון פוזל** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |
סמל הרשות
**הרשות לאכיפה במקרקעין** הוקמה בשנת 1988 במסגרת משרד הפנים תחת השם "היחידה הארצית לפיקוח על הבניה". עיקר משימתה הוא בלימת ומניעת בנייה בלתי חוקית.

עד להקמת היחידה פעלו בכל הארץ 10 מפקחי בנייה בלבד, שהיו חלק אורגני של לשכות התכנון המחוזיות ב-6 מחוזות משרד הפנים.

בחודש יולי 2015 אישרה הממשלה את הצעת שר האוצר, משה כחלון, לתיקון חוק התכנון והבנייה, ולהעברת מינהל התכנון ולשכות התכנון המחוזיות ממשרד הפנים למשרד האוצר, לרבות העברה לשר האוצר של סמכויות שר הפנים לפי חוק התכנון והבנייה. 

ביוני 2016 החליטה הממשלה על הרחבת סמכויותיה של היחידה. החלטה זו מומשה בתיקון מס' 116 לחוק התכנון והבנייה.

כיום פועלת היחידה כגוף אוטונומי, בכפיפות למנכ"ל משרד האוצר, בפריסה ארצית הכוללת 4 יחידות פיקוח מחוזיות וכן גוף מטה שממוקם בבית ההבדל בירושלים ומהווה את הנהלת היחידה. חלקם הגדול של עובדי היחידה הם עובדי פיקוח מקצועיים הפועלים בשטח,ומחצית העובדים הם עובדי מטה עובדי משרד (מזכירות ומרשם פלילי מודיעין וכדומה).

עבודת המפקחים כוללת איתור עבירות בנייה ונקיטת פעולות אכיפה, תוך כניסה למקרקעין, איסוף ראיות ועיבודן ובכלל זה תיעוד בשטח, חקירה באזהרה וגביית עדויות מחשודים בביצוע עבירות בנייה, לצורך מיגור עבירות הבנייה ולמיצוי הדין עם עברייני הבנייה. זאת, באמצעות נקיטה בהליכים מנהליים ומשפטיים שונים, כגון: הכנת תיקי תביעה ומסירת הודעת קנס ו/או העברתם לתובע לצורך הגשת כתבי אישום, הוצאת צווים מינהליים ושיפוטיים (הפסקה, הריסה וכו') והריסת הבנייה הבלתי חוקית.

היחידה פועלת בעצמה באיתור, במניעת עבירות ובאכיפת החוק בשטחים גליליים ופתוחים, בד בבד עם הפיקוח על פעילות האכיפה של הוועדות המקומיות בתחום שיפוטן (לעיתים: תוך פעולה עצמית במקומן), במקרים בהם נמנעות הוועדות המקומיות מלנקוט בפעולות אכיפה מספקות המתחייבות מהחוק, או שהן מתקשות (או מתרשלות) בביצוען.

משימות הפיקוח והאכיפה מבוצעות בשיתוף פעולה עם משטרת ישראל ועם גורמי אכיפה אחרים.

קישורים חיצוניים
----------------

* אתר האינטרנט הרשמי של הרשות לאכיפה במקרקעין

הערות שוליים
------------

1. ↑  אודות, באתר הרשות לאכיפה במקרקעין
2. ↑  חיזוק אכיפת דיני תכנון ובנייה, החלטת ממשלה 1559 מ-19 ביוני 2016
3. ↑  חוק התכנון והבנייה (תיקון מס' 116), התשע"ז-2017, באתר הכנסת
רוב גולדברג
**ראובן גארט לוסיוס "רוּב" גולדברג** (באנגלית: **Reuben Garrett Lucius "Rube" Goldberg**;‏ 4 ביולי 1883 – 7 בדצמבר 1970) היה קריקטוריסט, כותב וממציא יהודי-אמריקאי זוכה פרס פוליצר.

ביוגרפיה
--------

גולדברג נולד בסן פרנסיסקו בשנת 1883 להורים יהודים, ומילדותו עסק ברישום.

בשנת 1904 סיים לימודי הנדסה באוניברסיטת ברקלי, והחל לעבוד כמהנדס בעיריית סן פרנסיסקו.

שלש שנים לאחר מכן עבר לניו יורק, והחל לעבוד כקריקטוריסט בעיתון "New York Evening Mail". כמו כן, פיתח המצאות שונות, מהן הושפעו מספר משחקי שולחן.

בין השנים 1922 ו- 1934 חיבר ואייר סדרות קומיקס לעיתון "McNaught Syndicate", ובמקביל פרסם את עבודתו העצמאית בתחום, שזכתה להצלחה רבה.

בשנת 1930 כתב את התסריט לסרט "Soup to Nuts" בכיכוב הרכב הקומיקאיים "שלושת המוקיונים" (The Three Stooges), שכלל את מו הווארד, שמפ הווארד ולארי פיין.

בשנת 1946 ייסד עם קריקטוריסטים נוספים את האגודה האמריקאית לקריקטוריסטים (National Cartoonists Society), והיה נשיאה הראשון. על שמו נקרא פרס המחולק מדי שנה על ידי הארגון.

בשנת 1948 זכה בפרס פוליצר על הקריקטורות הפוליטיות שלו.

על שמו נקרא המושג "מכונת רוב גולדברג", המתאר מערכת מכנית הפועלת בתגובת שרשרת ארוכה, על מנת לבצע פעולה אנושית פשוטה.

קישורים חיצוניים
----------------

ויקישיתוף מדיה וקבצים בנושא **רוב גולדברג** בוויקישיתוף
* 

* אתר האינטרנט הרשמי של רוב גולדברג (באנגלית)
* Official Rube Goldberg website
* Smithsonian's Archives of American Art: Oral History Interview with Rube Goldberg, 1970
* IMDb biography
* רוב גולדברג, באתר אנציקלופדיה בריטניקה (באנגלית)
* רוב גולדברג, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261693205171
* BIBSYS: 15042630
* BnF: cb11930319q (data)
* CiNii: DA06107404
* GND: 128939567
* ISNI: 0000 0000 8145 5875
* LCCN: n79052236
* NARA: 10583190
* NLK: KAC202062747
* NTA: 07442694X
* RERO: 02-A024777780
* SNAC: w6mc979j
* SUDOC: 168871092
* ULAN: 500053744
* VIAF: 66475332
* WorldCat: lccn-n79052236

 |
**רוב פרנד** (באנגלית: **Rob Friend**; נולד ב-23 בינואר 1981) הוא כדורגלן עבר קנדי ששיחק בעמדת החלוץ.

כיום משמש כנשיא קבוצת הכדורגל ונקובר מליגת העל הקנדית.

קריירה
------

### קבוצות

עם סיום לימודיו האקדמיים נבחר פרנד במקום ה-35 בדראפט ליגת הכדורגל האמריקאית על ידי שיקגו פייר. עם זאת בחר פרנד להתחיל את הקריירה המקצוענית שלו בנורווגיה, ויחד עם בן ארצו פטריס בנייה חתם בקבוצת מוס פ.ק. אז בליגת העל הנורווגית. לאחר עונה אחת במדי מוסק עבר פרנד לקבוצת מולדה, גם היא מליגת העל הנורווגית. 

עם תום חוזהו במולדה ולאחר שזכה עימה בגביע הנורווגי חתם פרנד על חוזה ארבע-שנתי בקבוצת ס.צ. הירנביין מליגת העל ההולנדית. במהלך הסיבוב השני של עונת 2006/7 הושאל פרנד לקבוצת הראקלס אלמלו ההולנדית ועזר לה להבטיח את מקומה בליגה. 

בסיום אותה עונה, ולמרות תרומתו המכרעת להישארות, שחררה אותו הירנביין ופרנד עבר לבורוסיה מנשנגלדבך, אז בליגה השנייה בגרמניה. במנשנגלאדבך הבקיע פרנד 18 שערים ב-33 משחקים והיה למלך השערים של הקבוצה ולסגן מלך השערים של הליגה באותה עונה. בורוסיה מנשנגלדבך סיימה במקום הראשון ועלתה לבונדסליגה. 

לאחר שלוש עונות בבורוסיה מנשנגלדבך חתם פרנד על חוזה תלת שנתי ביורדת הטריה לבונדסליגה השנייה הרטה ברלין. לאחר עונה אחת עבר לקבוצת איינטרכט פרנקפורט ושיחק בקבוצה 3 שנים. בעונת 2013/2014 הושאל לקבוצת מינכן 1860. בתחילת שנת 2014 עבר לשחק בקבוצת לוס אנג'לס גלאקסי ממנה פרש ממשחק בסוף השנה.

### נבחרות קנדה

פרנד שיחק בנבחרות קנדה הצעירות ונמנה עם סגל הנבחרת הבוגרת. הופעתו הראשונה במדי נבחרת קנדה נערכה ב-18 בינואר 2003 במשחק ידידות מול נבחרת ארצות הברית. הוא שיחק במדי הנבחרת ב-32 משחקים רשמיים והבקיע שני שערים.

קישורים חיצוניים
----------------

ויקישיתוף מדיה וקבצים בנושא **רוב פרנד** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* הבונדסליגה השנייה - גרמניה (bundesliga.de)
* הרטה ברלין - אתר הבית(הקישור אינו פעיל) (herthabsc.de)

הערות שוליים
------------

1. ↑  רוב פרנד חתם בהרטה ברלין (אנגלית)
פירוש נוסף ערך זה עוסק בלשון יבשה בארץ אלזוורת' באנטארקטיקה; ללשון יבשה באיי שטלנד הדרומיים ראו נקודת ווקר. אם התכוונתם למשמעות אחרת, ראו כף ווקר.

**כף ווקר** (באנגלית: **Cape Walker**) היא לשון יבשה מכוסה קרח, בקצה הדרום מזרחי של האי ת'רסטון, בארץ אלזוורת' שבאנטארקטיקה.

היסטוריה
--------

### גילוי ומיפוי לשון היבשה

לשון היבשה מופתה לראשונה בהתבסס על תצלומי אוויר שצולמו על ידי צי ארצות הברית, במסגרת מבצע קפיצה לגובה ב-1946.

### מקור השם

שמה של לשון היבשה נתן לה על ידי הוועדה המייעצת לשמות אנטארקטיים.

לשון היבשה נקראת על שמו קפטן אדוארד ק. ווקר (Edward K. Walker) רב החובל של האונייה קאניסטאו (Canisteo), שהייתה אוניית תדלוק בקבוצת האוניות המזרחית, במסגרת מבצע קפיצה לגובה שנערך על ידי צי ארצות הברית ב-1946–1947.

קישורים חיצוניים
----------------

* כף ווקר באתר הסקר הגאולוגי של ארצות הברית
* כף ווקר באתר הגאזט האנטארקטי של ממשלת אוסטרליה
* כף ווקר באתר הגאזט האנטארקטי המשווה SCAR של ממשלת אוסטרליה

הערות שוליים
------------

1. ↑  גאזט השמות האנטארקטיים הרשמי של ארצות הברית
2. 1 2 3 4  מידע גאוגרפי והיסטורי
**אדם דניאל רוטפלד** (בפולנית: **Adam Daniel Rotfeld**; ‏נולד ב-4 במרץ 1938, פרמישלן) הוא פוליטיקאי, דיפלומט וחוקר פולני ממוצא יהודי.

ביוגרפיה
--------

אדם דניאל רוטפלד נולד בפרמישלן, אז חלק של פולין כיום באוקראינה למשפחה יהודית. לאחר כיבוש האזור על ידי הנאצים הוא הוסתר במנזר על ידי דניל טימצ'ינה לאורך כל שנות המלחמה. "קבוצת ברן" ניסתה להציל אותו ואת משפחתו אך אחרה את המועד ושני הוריו נרצחו. בתום המלחמה, שטח העיירה בו היה המנזר סופח לברית המועצות והמנזר נסגר. אדם דניאל הקטן הועבר לבית יתומים. בשנת 1951, לבקשת שלטונות פולין הוחזר לפולין יחד עם ילדים יתומים פולנים נוספים.

בשנים 1955–1960 למד דיפלומטיה ומשפט בינלאומי באוניברסיטת ורשה. בשנת 1969 סיים עבודת דוקטורט בקרקוב.

החל משנת 1961 אדם רוטפלד עבד במכון הפולני לענייני חוץ. בשנת 1989 הצטרף לצוות של המכון לחקר השלום בסטוקהולם ובשנת 1991 מונה למנהל המכון וכיהן בתפקיד זה עד לשנת 2002. בהיותו מנהל המכון היה ראש צוות למציאת פתרון לסכסוך בטרנסניסטריה.

בנובמבר 2001 אדם רוטפלד הצטרף למשרד החוץ הפולני. בינואר 2005 מונה לשר החוץ של פולין וכיהן בתפקיד עד לאוקטובר אותה שנה.

בשנת 2011 הוא מונה לפרופסור באוניברסיטת ורשה.

אדם דניאל רוטפלד כתב כ-20 ספרים בעיקר בתחום היחסים בין גרמניה לבין מדינות מזרח ומרכז אירופה לאחר מלחמת העולם השנייה.

על פעילותו בתחום הדיפלומטיה אדם דניאל רוטפלד קיבל מספר עיטורים פולנים, גרמנים, צרפתים, רוסים ומדינות נוספות.

קישורים חיצוניים
----------------

ויקישיתוף מדיה וקבצים בנושא **אדם דניאל רוטפלד** בוויקישיתוף
* קורות חיים (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007278412505171
* BIBSYS: 90542265
* BNE: XX1098912
* BnF: cb12932336x (data)
* CiNii: DA05617551
* GND: 113070985
* ISNI: 0000 0000 6670 5522
* LCCN: n84095011
* LNB: 000105281
* NKC: js2013773047
* NLP: A16509791
* NSK: 000279874
* NTA: 070495750
* RERO: 02-A003763450
* SUDOC: 056835906
* VIAF: 15437520
* WorldCat: lccn-n84095011

 |
אדם וחווה, אלברכט דירר
**אדם וחווה** הוא כינוי ליצירת חיתוך עץ שיצר לוקאס קראנאך האב בשנת 1509, ביצירה מתוארים אדם וחוה לפני גירושם מגן עדן, חיתוך עץ זה הוא מהראשונים שנוצרו בתקופת הרנסאנס הצפוני. היצירה מוצגת במוזיאון ישראל בירושלים.

פרשנות
------

מן התימה של היצירה ניתן להניח כי הושפעה מתחריט הנחושת של אלברכט דירר "אדם וחוה", משנת 1504, אך בעוד שבתחריטו של דירר אדם וחוה ממוקמים במרכז התמונה, נמצאים באופן סימטרי זה לעומת זו ומתוארים כדמויות אידיאליות, בחיתוך העץ של קראנאך אדם וחווה נמצאים בתור פרט, כשחיות סובבות אותם, ואינם לבד.

שינוי נוסף הוא בתפקידן של החיות: אצל דירר נמצאות ארבע חיות המייצגות את ארבעת סוגי הליחה שהיו תחת שליטת האדם לפני חטאו: החתול מייצג את הכולירה, הארנב סנגוויני, השור פלגמטי, והדישון מלנכולי. אצל קראנאך החיות ממלאות את התמונה ומציפות אותה בפרטים.

אצל קראנאך רואים כי חוה היא זו העומדת והאקטיבית, בעוד אדם יושב ומצטייר כפאסיבי. זהו ביטוי לפרשנות הנוצרית, שלפיה חווה היא החוטאת העיקרית בחטא האדם הראשון.

קישורים חיצוניים
----------------

* דף היצירה באתר מוזיאון ישראל
* דף על תחריט הנחושת "אדם וחווה" של אלברכט דירר מאתר מוזיאון המטרופוליטן, ניו-יורק
**גלדיס בנטלי** (באנגלית: **Gladys Bentley**,‏ 12 באוגוסט 1907 - 16 בינואר 1960) הייתה זמרת בלוז קרוס דרסרית אמריקאית שפעלה בתקופת הרנסאנס של הארלם (תנועה תרבותית של אפריקאים אמריקאים שהתפתחה בשנות ה-20 ושנות ה-30 בהארלם שבניו יורק).

ביוגרפיה
--------

בנטלי נולדה בפילדלפיה, פנסילבניה שבארצות הברית, הוריה היו האמריקאי ג'ורג' אל בנטלי ואשתו מרי מוט אשר מוצאה באי טרינידד. בגיל 16 היא ברחה מבית הוריה ועברה לניו יורק. היא נהגה להופיע בבר להט"בי בשם "Clam House" שנמצא ברחוב 133, אשר היה מה שנהוג לכנות "Speakeasy" - מקום שמכר אלכוהול באופן בלתי חוקי במהלך תקופת היובש. בנטלי החלה להופיע במקום במהלך שנות ה-20 והתפרסמה בתחילת שנות ה-30 כאשר הופיעה במועדון בהארלם בשם "Ubangi Club" עם מופע שכלל מקהלה של מלכות דראג. סימני ההיכר של בנטלי היו משקלה הרב, יותר מ-110 קילו, ומנהגה להתלבש בבגדי גברים שכללו טוקסידו וכובע צילינדר. היא ניגנה בפסנתר ונהגה לאלתר מילים, לרוב בעלות תוכן וולגרי ובוטה, לשירים מוכרים מאותה התקופה בקול עמוק ועבה תוך שהיא מפלרטטת באופן מוקצן עם הנשים בקהל. כאשר בוטל חוק היובש עברה לדרום קליפורניה.

בנטלי הוטרדה לעיתים קרובות בגלל מנהגה ללבוש בגדי גברים, אך בהיותה לסבית מוצהרת ולא הסתירה את זהותה המינית. בנוסף, היא טענה כי היא נישאה לאישה באטלנטיק סיטי. עם זאת, במהלך תקופת המקארתיזם היא החלה לראשונה ללבוש שמלות, נישאה לגבר (דבר שהכחישה בתקופה מאוחרת יותר) והחלה ללמוד כמורה והצטרפה לקבוצות נוצריות בטענה ש"נרפאה" על ידי לקיחת הורמונים נשיים. היא נפטרה בשנת 1960 מדלקת ריאות.

דמויות המבוססות על גלדיס בנטלי הופיעו במסיבות שארגן קארל ואן וכטן, בספר "נהר עמוק" מאת קלמנט ווד (Clement Wood) ובספר "Strange Brother" מאת בלייר ניילס (Blair Niles). הקלטות שלה יצאו בחברות "Okeh Records", ויקטור טוקינג משין ו-"Excelsior".

הופעות
------

גלדיס בנטלי נהגה להופיע במועדונים הבאים:

* Clam House - ניו יורק
* Ubangi Club - ניו יורק
* Joquins' El Rancho - לוס אנג'לס
* Mona's Club 440 - סן פרנסיסקו

קישורים חיצוניים
----------------

ויקישיתוף מדיה וקבצים בנושא **גלדיס בנטלי** בוויקישיתוף

* גלדיס בנטלי, במסד הנתונים הקולנועיים IMDb (באנגלית)
* גלדיס בנטלי, באתר AllMusic (באנגלית)
* גלדיס בנטלי, באתר MusicBrainz (באנגלית)
* גלדיס בנטלי, באתר Yandex.Music (ברוסית)
* גלדיס בנטלי, באתר Discogs (באנגלית)
* גלדיס בנטלי, באתר "Find a Grave" (באנגלית)
* גלדיס בנטלי - קטעי עיתונות באתר Queer Music Heritage

הערות שוליים
------------

1. 1 2 3 4  Rodger, Gillian (2002), "Bentley, Gladys", glbtq.com
2. ↑  "Gladys Bentley", QueerCulturalCenter.org, retrieved 2007-11-04
3. ↑  Duberman, Martin; Vicinus, Martha; Chauncey, George (1990), Hidden from History, Penguin, מסת"ב 0452010675

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb140138554 (data)
* GND: 1189243725
* ISNI: 0000 0001 0862 2814
* LCCN: n95049316
* MusicBrainz: 3a7853ac-076b-49ae-8072-274573399dc0
* NTA: 271583274
* SNAC: w65k0grw
* VIAF: 1717396
* WorldCat: lccn-n95049316

 |